[pic] | EUROOPAN KOMISSIO |

Bryssel 13.12.2010

KOM(2010) 788 lopullinen

2009/0060/A (COD)

KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti

neuvoston vahvistamasta kannasta Euroopan parlamentin ja neuvoston asetuksen hyväksymiseksi kehitysyhteistyön rahoitusvälineen perustamisesta annetun asetuksen (EY) N:o 1905/2006 muuttamisesta (komission alkuperäinen ehdotus, ’veroja koskeva muutos’, KOM(2009) 194)

2009/0060/A (COD)

KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti

neuvoston vahvistamasta kannasta Euroopan parlamentin ja neuvoston asetuksen hyväksymiseksi kehitysyhteistyön rahoitusvälineen perustamisesta annetun asetuksen (EY) N:o 1905/2006 muuttamisesta (komission alkuperäinen ehdotus, ’veroja koskeva muutos’, KOM(2009) 194)

1. TAUSTA

Päivä, jona ehdotus on toimitettu Euroopan parlamentille ja neuvostolle (asiakirja KOM(2009) 194 lopullinen – 2009/0060A COD): | toimitus: 21. huhtikuuta 2009 oikaisu: 30. marraskuuta 2009 muutettu: 1. joulukuuta 2009 (Lissabonin sopimuksen voimaantulo) |

Päivä, jona Euroopan parlamentti on vahvistanut ensimmäisen käsittelyn kantansa: | 21. lokakuuta 2010 |

Päivä, jona muutettu ehdotus on toimitettu: | […] |

Päivä, jona neuvoston kanta on vahvistettu: | 10. joulukuuta 2010 |

2. KOMISSION EHDOTUKSEN TAVOITE

Ulkoiseen yhteistyöhön sovellettavissa EU:n eri rahoitusvälineissä on epäjohdonmukaisuuksia siltä osin kuin on kyse poikkeuksen myöntämisestä periaatteesta, jonka mukaan kolmansien maiden määräämiin veroihin, tulleihin ja muihin maksuihin liittyviin kustannuksiin ei voida myöntää EU:n rahoitusta.

Kehitysyhteistyön rahoitusvälineessä ei jousteta periaatteesta, jonka mukaan tällaisiin kustannuksiin ei voida myöntää rahoitusta. Muissa rahoitusvälineissä säädetään, että EU:n apua ei ”periaatteessa” voida käyttää kyseisten kustannusten rahoittamiseen. Niissä annetaan sen vuoksi mahdollisuus tapauskohtaiseen joustoon. Toimivaltainen tulojen ja menojen hyväksyjä voi tarvittaessa päättää hyväksyä näiden kustannusten kattamisen moitteettomaan varainhoitoon ja ohjelmien ja hankkeiden asianmukaiseen toteutukseen liittyvistä syistä.

Sen vuoksi ehdotuksessa pelkästään lisätään tekstiin sana ”periaatteessa”.

3. NEUVOSTON KANTAA KOSKEVAT HUOMAUTUKSET

3.1. Yleisiä huomioita neuvoston kannasta

Komissio voi hyväksyä neuvoston kannan, joka on komission alkuperäisen ehdotuksen ja Euroopan parlamentin ensimmäisen käsittelyn lausunnon mukainen lukuun ottamatta jäljempänä mainittuja erityisiä seikkoja.

3.2. Neuvoston kannan pääpiirteet

Neuvoston kannan keskeinen sisältö on seuraava:

- Verot ja maksut: Sana ” periaatteessa ” lisätään säännökseen, jonka mukaan verojen, tullien ja muiden maksujen maksamiseen ei voida myöntää rahoitusta. Näin annetaan mahdollisuus poikkeuksiin, joita säännellään toimivaltaisille tulojen ja menojen hyväksyjille annetuilla ohjeilla.

- Kaksi erillistä säädöstä : yksi kehitysyhteistyön rahoitusvälineelle ja toinen demokratiaa ja ihmisoikeuksia koskevalle eurooppalaiselle rahoitusvälineelle. Komissio ehdotti alun perin yhtä säädöstä, jolla tehtäisiin sama muutos molempiin rahoitusvälineisiin. Vastaava kehitysyhteistyön rahoitusvälineen muutos (lisätään ”periaatteessa”) sisältyy nyt neuvoston kantaan asiakirjasta KOM(2010) 102 lopullinen – 2010/0059 COD (jossa on kyse muutoksesta, jolla banaanialan liitännäistoimenpiteet lisätään kehitysyhteistyön rahoitusvälineeseen).

3.3. Erityiset seikat (parlamentin tarkistukset, joita neuvosto ei voi hyväksyä):

Delegoidut säädökset (SEUT-sopimuksen 290 artikla): Parlamentin ensimmäisen käsittelyn tarkistusten tavoitteena on soveltaa tätä menettelyä komission monivuotisten strategia-asiakirjojen hyväksymiseen. Pitkistä ja intensiivisistä neuvotteluista huolimatta (erityisesti kolmikantakokoukset 2. helmikuuta, 23. maaliskuuta ja 20. lokakuuta) ei ollut mahdollista päästä yhteisymmärrykseen tästä asiasta. Neuvosto ei ole hyväksynyt näitä muutoksia ensimmäisen käsittelyn kannassaan. Komissio on valmis jatkamaan pyrkimyksiä sovitella toimielinten kantoja ja löytää keinoja parlamentin tarkistusten taustalla olevien suurten huolenaiheiden poistamiseksi, erityisesti varmistamalla, että parlamentti voi valvoa asianmukaisella tavalla ulkoista yhteistyötä koskevien strategioiden laatimista ja ulkoisten rahoitusvälineiden asianmukaista käyttöä.

Kansalliset parlamentit: Parlamentti esitti myös tarkistuksia, joissa otetaan käyttöön viittauksia kansallisiin parlamentteihin ja joita neuvosto ei ole hyväksynyt. Komissio katsoo, että parlamentin tarkistusten taustalla olevasta pääasiallisesta huolenaiheesta, sen varmistamisesta, että kansalliset parlamentit voivat osallistua välineen toimeenpanon seurantaan ja arviointiin, on jo säädetty voimassa olevissa kansallisia parlamentteja koskevissa säännöksissä, erityisesti Euroopan unionin toiminnasta tehdyn sopimuksen pöytäkirjoissa.

4. PÄÄTELMÄ

Komissio voi hyväksyä neuvoston ensimmäisen käsittelyn kannan.